Διαλειτουργικό Εθνικό Κτηματολόγιο: Η ένταξη του ηλεκτρονικού αρχείου ενεργειακής επιθεώρησης κτιρίων (buildingcert) στη βάση δεδομένων του Εθνικού Κτηματολογίου και η αξιοποίησή του στην τρισδιάστατη αναπαράσταση των κτιρίων με χρήση του προτύπου CityGML
Creators: name: Καραντώνη, Μαρία :Ευαγγέλου
Publisher: name: Aristotle University of Thessaloniki
Year: 2020
Subjects: Διαλειτουργικό Εθνικό Κτηματολόγιο
Αρχείο ενεργειακών επιθεωρήσεων
Τρισδιάστατη αναπαράσταση κτιρίων
Interoperable National Cadastre
Buildingcert Energy Inspection Data
3D representation using CityGML

description: Στο πλαίσιο της Αρχής του Ανοικτού Κτηματολογίου, όπως παρουσιάζεται στο μέρος Ι, τα ενεργειακά δεδομένα που συνοδεύουν ένα κτίριο ή μια κτιριακή μονάδα, συνιστούν πρόσθετη πληροφόρηση για το ενεργειακό προφίλ του ακινήτου ως περιουσιακό αντικείμενο. Άλλωστε, το κτηματολόγιο εξ ορισμού δεν αποτελείται μόνο από κτηματολογικά διαγράμματα που απεικονίζουν τα όρια των γεωτεμαχίων, αλλά περιλαμβάνει τη λογική διασύνδεση των ακινήτων με πλήθος άλλων δεδομένων (πρόσωπα, πράξεις, δικαιώματα, έγγραφα) ώστε η πληροφορία που παρέχεται να είναι συνεπής, άμεση και αξιοποιήσιμη. Για το σκοπό αυτό στο μέρος ΙΙ προσεγγίζεται σε εννοιολογικό και σε λογικό επίπεδο σχεδιασμού η δομή της περιγραφικής βάσης δεδομένων του πληροφοριακού συστήματος buildingcert - η οποία οργανώνει και διαχειρίζεται το ηλεκτρονικό αρχείο των διενεργούμενων ενεργειακών επιθεωρήσεων κτιρίων- και τελικώς επιτυγχάνεται η σύνδεση αυτής με την περιγραφική βάση δεδομένων του Εθνικού Κτηματολογίου. Επιπρόσθετα, ένα Διαλειτουργικό Κτηματολογικό Σύστημα, ως ένα σύγχρονο ηλεκτρονικό μέσο διακίνησης πληροφοριών που αφορούν στο ακίνητο, πρέπει να υποστηρίζει την πλήρη περιγραφή του ακινήτου από όλες τις απόψεις, μη εξαιρουμένης της τρισδιάστατης γεωμετρίας του. Επειδή όμως η μετάβαση σε ένα 3D κτηματολογικό σύστημα προαπαιτεί τον ανασχηματισμό του υφιστάμενου νομικού και θεσμικού εθνικού πλαισίου, προτείνεται ένα ενδιάμεσο υβριδικό κτηματολογικό σύστημα που θα μπορεί να υποστηρίζει την απόδοση των κτιρίων ως 3D αντικείμενα πάνω στα υφιστάμενα 2D γεωτεμάχια του λειτουργούντος Κτηματολογίου καθώς επίσης και τη μεταξύ τους συσχέτιση. Κάνοντας χρήση σύγχρονων τεχνικών, μεθόδων και εργαλείων, επιχειρείται στο μέρος ΙΙΙ η ανάπτυξη μεθοδολογίας και η τεκμηρίωσή της σε επίπεδο πρακτικής εφαρμογής αναφορικά τόσο με την τρισδιάστατη απεικόνιση της γεωμετρίας ενός επιθεωρούμενου ακινήτου όσο και με τη συσχέτιση αυτής με τη βάση δεδομένων του Εθνικού Κτηματολογίου. Σύμφωνα με τα παραπάνω, αρχικά γίνεται προσπάθεια για τη 3D μοντελοποίηση της διαθέσιμης γεωμετρικής πληροφορίας ενός ακινήτου, είτε πρόκειται για ένα ολόκληρο κτίριο είτε για τμήμα αυτού. Μάλιστα, έχει ιδιαίτερη αξία, κυρίως για λόγους αντιληψιμότητας, η σύνδεση του παραγόμενου κτιριακού μοντέλου με τον πραγματικό τρισδιάστατο χώρο και ως εκ τούτου παράγεται ένα τρισδιάστατο μοντέλο αστικού τοπίου, επί του οποίου θα απεικονιστεί η γεωμετρία του υπό μελέτη κτιρίου ή κτιριακής μονάδος. Ακολούθως, επιχειρείται η ενσωμάτωση στην υπάρχουσα 2D βάση δεδομένων του Εθνικού Κτηματολογίου των προαναφερόμενων 3D μοντέλων, με σκοπό τη συνδυαστική καταγραφή των δισδιάστατων (2D) γεωτεμαχίων με τα τρισδιάστατα (3D) πραγματικά αντικείμενα που βρίσκονται επί αυτών. Αυτό επιτυγχάνεται μέσω ενός Συστήματος Διαχείρισης Βάσεων Γεωχωρικών Δεδομένων (Geo-DBMSs) που έχει τη δυνατότητα αποθήκευσης της γεωμετρικής ή/και γεωγραφικής πληροφορίας των χωρικών δεδομένων. Με τον τρόπο αυτό διατηρούνται οι υπάρχουσες συσχετίσεις μεταξύ των εγγραφών και επιπλέον είναι διαθέσιμες όλες οι χωρικές και περιγραφικές πληροφορίες της βάσης δεδομένων του Εθνικού Κτηματολογίου. Επιπλέον, ένα Σύστημα Διαχείρισης Βάσεων Γεωχωρικών Δεδομένων (Geo-DBMSs) μπορεί να επικοινωνεί με ένα Σύστημα Γεωγραφικών Πληροφοριών (G.I.S), στο οποίο υποστηρίζεται πέραν της διαχείρισης και η οπτικοποίηση του συνόλου των περιγραφικών και χωρικών δεδομένων, τα οποία προέρχονται από την παραπάνω διασύνδεση. Τέλος, αξιολογείται η προτεινόμενη υβριδική μορφή του υφιστάμενου κτηματολογικού συστήματος στο πλαίσιο του Ανοικτού Κτηματολογίου καθώς μπορεί να λειτουργήσει ως ένα εξαιρετικά χρήσιμο ψηφιακό εργαλείο για την ταυτοποίηση και τον έλεγχο της ορθότητας της κτιριακής εγγραφής στην κτηματολογική βάση.
description: In terms of Interoperable Cadastre, as pesented in Part I, the energy data that accompanies a building or a building unit, constitute an additional information about the energy profile of the property. After all, Cadastre by definition, does not only consist of cadastral diagrams depicting the boundaries of the land parcels, but also includes their logical connection with a number of other data (persons, deeds, rights, documents) so that the provided information is updated, current and usable. For this purpose, Part II approaches the design of the descriptive database of the buildingcert information system in both conceptual and logical level, so as the electronic file of nationally conducted energy inspections of buildings can be connected with the descriptive database of the National Land Registry. Moreover, an Interoperable Cadastral System, as a modern electronic means of circulating information related to the property, must support a complete description of the property in all aspects, including its three-dimensional geometry. However, the transition to a 3D cadastral system requires the reorganization of the existing legal and institutional national framework, for that purpose an intermediate hybrid cadastral system is proposed, which supports the rendering of buildings as 3D objects on the existing 2D plots of the existing Land Registry as well as the correlation between them. Using modern techniques, methods and tools, an attempt is being made in Part III to develop a methodology regarding both the modeling of the available three-dimensional (3D) geometric information of a property (whole building or part of it) and its integration into the existing 2D cadastral database. Initially an attempt is made for the 3D modeling of the available geometric information of a property, whether it is an entire building or part of it. In fact, the connection of the produced building model with the real three-dimensional space is important in terms of perception. Therefore, a three-dimensional urban landscape model is produced, displaying the geometry of the building or building unit under study. Next, the integration of the aforementioned 3D models in the existing 2D database of the National Land Registry is attempted, in order to combine the two-dimensional (2D) plots with the three-dimensional (3D) real objects located on them. This is achieved through a Geo-DBMSs entailing the ability to store geometric and / or geographical information of spatial data. Thus, combining the recording of 2D plots with the 3D real objects located on them, the existing correlations between the records are maintained and all the spatial and descriptive information of the database of the National Land Registry is also available. In addition, a Geo-DBMSs can communicate with a Geographic Information System (G.I.S), which supports the management and the visualization of all descriptive and spatial data of the above connection. Thus, in the context of the Open Land Registry, the proposed enriched form of the existing cadastral system is evaluated as an extremely useful digital tool for identifying and checking the correctness of the building registration in the cadastral database.